|  |
| --- |
|  |
| **grb7REPUBLIKA HRVATSKA** |
| PRIMORSKO-GORANSKA ŽUPANIJA |
| Upravni odjel za regionalni razvoj, infrastrukturu i upravljanje projektima |

**J A V N I P O Z I V**

**ZA PRIJAVU RAZVOJNIH PROGRAMA/ PROJEKATA**

**ZA SUFINANCIRANJE IZ PROGRAMA RAVNOMJERNOG RAZVITKA**

 **IZ PRORAČUNA PRIMORSKO-GORANSKE ŽUPANIJE ZA 2014. GODINU**

**UVOD**

**I.**

U Proračunu Primorsko-goranske županije za 2014. godinu, Razdjel 9., u programu „Sufinanciranje programa ravnomjernog razvitka“, planirana su sredstva namijenjena za sufinanciranje programa/projekata jedinica lokalne samouprave od značaja za Primorsko-goransku županiju, odnosno usmjerenih na ravnomjerni razvitak na području Primorsko-goranske županije i to za aktivnosti prijavljenog programa/projekta iz područja infrastrukture.

**UVJETI PRIJAVE**

**II.**

 Pravo na podnošenje prijava imaju jedinice lokalne samouprave i komunalna trgovačka društva u vlasništvu jedinica lokalne samouprave s područja Primorsko-goranske županije.

Prijave se mogu poslati za sufinanciranje programa/projekata koji će se provoditi tijekom 2014. godine.

 Na ovaj Javni poziv ne može se prijaviti program/projekt kojeg sufinancira drugi upravni odjel Primorsko-goranske županije.

**KRITERIJI ZA ODABIR**

**III.**

Kriteriji za odabir programa/projekta su sljedeći:

* Kvaliteta programa (sadržaj i svrha projekta)
* Cilj projekta i očekivani rezultati
* Usklađenost prijedloga s razvojnim planovima
* Povezanost s drugim projektima na lokalnoj ili regionalnoj razini
* Utjecaj na razvoj
* Utjecaj na okoliš
* Indeks razvijenosti
* Financijsko učešće jedinice lokalne samouprave
* Sufinanciranje iz EU sredstava

**SADRŽAJ PRIJAVE**

**IV.**

Prijava projekta provodi se ispunjavanjem sadržaja i dostavom Prijavnog obrasca koji se preuzima na službenoj web stranici Primorsko-goranske županije [www.pgz.hr](http://www.pgz.hr) pod Natječaji/Ostali natječaji.

Prijavni obrazac mora biti u cijelosti ispunjen, potpisan i ovjeren uz prateće priloge po potrebi ovisno o projektu.

**NAČIN PRIJAVE**

**V.**

 Prijave se mogu dostaviti na tri načina:

1. poštom preporučeno na adresu

## PRIMORSKO-GORANSKA ŽUPANIJA

**Upravni odjel za regionalni razvoj, infrastrukturu i upravljanje projektima**

**(Prijava za sufinanciranje programa/projekata ravnomjernog razvitka)**

**Slogin kula 2, 51 000 Rijeka**

2. osobnom dostavom u Pisarnicu Primorsko-goranske županije na adresi

**Slogin kula 2 - 51 000 Rijeka**

3. putem elektronske poste na adresu: biljana.stipetic@pgz.hr

Napomena: ukoliko se prijava dostavlja putem elektronske pošte potrebno je skenirati stranicu obrasca s pečatom i potpisom ovlaštene osobe.

**ROK ZA PODNOŠENJE PRIJAVA**

**VI.**

Javni poziv ostaje otvoren sve do iskorištenja sredstava osiguranih u predmetnom programu Proračuna Primorsko-goranske županije, Razdjel 9., a najkasnije do 15. studenog 2014. godine.

Nepotpune prijave, prijave zaprimljene nakon iskorištenja sredstava osiguranih u Proračunu i prijave zaprimljene izvan roka za prijavu neće se razmatrati.

Svedodatne informacije mogu se dobiti telefonom na broj **051** **351-903; 351-900.**

**NAČIN OBJAVE INFORMACIJA**

 **VII**

Sve obavijesti i promjene vezane uz javni poziv bit će objavljene na službenoj Internet stranici Primorsko-goranske županije.